કેપ્ટન કોહલીએ પોતાનો બચાવ કરતા કહ્યું કે, તે પોતાના તરફથી સર્વશ્રેષ્ઠ આપી રહ્યો છે. તેણે કહ્યું, એક કેપ્ટનના રૂપમાં હું જેટલો પ્રયાસ કરી શકું છું કરી રહ્યો છું તથા ટીમ મેનેજમેન્ટ પાસેથી પણ સતત ફીડબેક મળતો રહે છે. લોકોને રમતને જોવાની પોતાની નજર બોય છે અને કેપ્ટનશિપના મામલે તેના પોતાના વિચાર હોય છે પરંતુ મને લાગે છે કે મારો તમામ ખેલાડીઓ સાથે સારો સંવાદ છે. તેણે કહ્યું, પ્રથમ 20-30 બોલ કેમ રમવા છે તેને લઈને રણનીતિ સ્પષ્ટ હોવી જોઈએ અને હંમેશા આ રણનીતિમાં આક્રમકતા જોડાયેલી હોતી નથી. આ સમયે અમારે આક્રમકતાની જગ્યાએ ધૈર્ય રાખવાની જરૂરીયાત હોય છે. બેટિંગ યુનીટના રૂપમાં અમે તેના પર ચર્ચા કરી.